«Lester» jamoasi yetakchilari Riyoz Mahrez va Ngolo Kante yozgi transferlar vaqtida jamoani tark etishi mumkin. France Football nashri xabariga ko‘ra, ikki futbolchiga ham APLning yirik jamoalari hamda Yevropa ligalaridagi boshqa kuchli jamoalardan qiziqishlar mavjud. «Arsenal» jamoasi bosh murabbiyi Arsen Venger tomonidan esa bu futbolchilarga alohida qiziqish bildirgan. Mahrezga «Manchester Yunayted», «Liverpul», «Tottenhem», «Manchester Siti», «Barselona», «Real» va «PSJ» jamoalaridan ham qiziqishlar mavjudligi aytilgan. Qayd etish kerakki, Mahrez joriy mavsumda APLning eng yaxshi futbolchisi sifatida taqdirlandi, so‘rovnoma yakunlariga ko‘ra Kante uchinchi o‘rinni egalladi. Bundan oldinroq, «Arsenal» jamoasi «Lester» yetakchilaridan biri N’Golo Kantening agenti bilan uni o‘z safiga qo‘shib olish maqsadida faol ravishda muzokaralar o‘tkazayotgani, jamoa fransiyalik futbolchi uchun so‘raladigan 25 mln yevroni to‘lashga tayyorligi haqida xabar berilgandi.